CELEX: 62010TB0116
Language: hu
Date: 2017-09-13 00:00:00
Title: T-116/10. sz. ügy: A Törvényszék 2017. szeptember 13-i végzése – Németország kontra Bizottság („Megsemmisítés iránti kereset — ERFA — Pénzügyi támogatás csökkentése — Észak-Rajna-Vesztfáliát érintő program — A határozathozatalra előírt határidő be nem tartása — Lényeges eljárási szabályok megsértése — Nyilvánvalóan megalapozott kereset”)

30.10.2017   
            
            
               HU
            
            
               Az Európai Unió Hivatalos Lapja
            
            
               C 369/18
            
         A Törvényszék 2017. szeptember 13-i végzése – Németország kontra Bizottság
   (T-116/10. sz. ügy) (1)
   
   ((„Megsemmisítés iránti kereset - ERFA - Pénzügyi támogatás csökkentése - Észak-Rajna-Vesztfáliát érintő program - A határozathozatalra előírt határidő be nem tartása - Lényeges eljárási szabályok megsértése - Nyilvánvalóan megalapozott kereset”))
   (2017/C 369/27)
   Az eljárás nyelve: német
   
      Felek
   
   
      Felperes: Németországi Szövetségi Köztársaság (képviselők kezdetben: J. Möller, később: J. Möller és T. Henze, meghatalmazottak, segítőjük: U. Karpenstein ügyvéd)
   
      Alperes: Európai Bizottság (képviselők: B.-R. Killmann, B. Conte és A. Steiblytė meghatalmazottak)
   
      Az ügy tárgya
   
   Az Európai Regionális Fejlesztési Alapból (ERFA) a Németországi Szövetségi Köztársaságban az Észak-Rajna-Vesztfáliát érintő, a 2. célkitűzésbe tartozó programhoz (1997–1999) az 1997. május 7-i C(97) 1120 bizottsági határozattal nyújtott támogatás csökkentéséről szóló, 2009. december 23-i C(2009) 10675 bizottsági határozat megsemmisítése iránt az EUMSZ 263. cikk alapján benyújtott kérelem.
   
      A végzés rendelkező része
   
   
               1)
            
            
               A Törvényszék az Európai Regionális Fejlesztési Alapból (ERFA) a Németországi Szövetségi Köztársaságban az Észak-Rajna-Vesztfáliát érintő, a 2. célkitűzésbe tartozó programhoz (1997–1999) az 1997. május 7-i C(97) 1120 bizottsági határozattal nyújtott támogatás csökkentéséről szóló, 2009. december 23-i C(2009) 10675 bizottsági határozatot megsemmisíti.
            
         
               2)
            
            
               A Törvényszék az Európai Bizottságot kötelezi a költségek viselésére.
            
         
      (1)  HL C 134., 2010.5.22.